

**Қазақстан Республикасы Үкіметінің 2003 жылғы 25 ақпандағы N 198 қаулысына өзгерістер мен толықтырулар енгізу туралы**

Қазақстан Республикасы Үкіметінің 2005 жылғы 9 желтоқсандағы N 1221 Қаулысы

      Қазақстан Республикасының Үкіметі  **ҚАУЛЫ ЕТЕДІ:**

      1. "Заттай нысанда роялти төлеу туралы" Қазақстан Республикасы Үкіметінің 2003 жылғы 25 ақпандағы N 198  қаулысына мынадай өзгерістер мен толықтырулар енгізілсін:

      1) мәтінде "ҚазМұнайГаз" сауда үйi" ЖШС" деген сөздер "ҚазМұнайГаз" сауда үйi" АҚ" деген сөздермен ауыстырылсын;

      2) 1-тармақта:

      1) тармақшаның екінші абзацындағы "жауапкершiлiгi шектеулi серiктестiгiнiң" деген сөздер "акционерлік қоғамының" деген сөздермен ауыстырылсын;

      мынадай мазмұндағы 1-1) тармақшамен толықтырылсын:

      "1-1) "ҚазМұнайГаз" сауда үйi" АҚ-пен Қазақстан Республикасының азаматтық заңнамасына сәйкес көмірсутегі шикізатының осы көлемін кейіннен тасымалдау және сату үшін жер қойнауын пайдаланушылардан Қазақстан Республикасының заңнамасына және жасалған жер қойнауын пайдалануға арналған келісім-шарттарға сәйкес роялтимен есеп айырысу кезінде жер қойнауын пайдаланушылар қолданатын бағалар бойынша заттай түрде роялти төлеу есебіне шикі мұнай түрінде көмірсутегі шикізатының көлемін алу жөнінде тапсырма шарты жазылсын;";

      3) 2-тармақтың 1) тармақшасы "және осы тапсырмаға сәйкес құжаттарды ресімдесін;" деген сөздермен толықтырылсын;

      4) 3-тармақ мынадай редакцияда жазылсын:

      "3. Осы қаулының орындалуын бақылау Қазақстан Республикасы Премьер-Министрінің орынбасары А.С.Есімовке жүктелсін.";

      5) 4-тармақтағы "2005" деген сандар "2008" деген сандармен ауыстырылсын.

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК